text: ভারতে তৈরি হবে ইলেভেন | shadhindesh.tv }
  Home তথ্যপ্রযুক্তি ভারতে তৈরি হবে ইলেভেন
  ভারতে তৈরি হবে ইলেভেন
  আইফোন তৈরিতে চীনের ওপর নির্ভরশীলতা অনেকটাই কমিয়ে আনছে টেক জায়ান্ট অ্যাপল। আইফোন তৈরিতে গুরুত্ব দিচ্ছে ভারতকে। এরই ধারায় নিরাপত্তা আর পণ্যের মান বিবেচনায় সন্তুষ্ট হয়ে এবার ভারতের চেন্নাইতে ফক্সকোন প্ল্যান্টে অ্যাপল শুরু করেছে আইফোন ইলেভেন তৈরির কাজ।
  দেশটির বাণিজ্যমন্ত্রী টুইটার বার্তায় জানান, শীর্ষস্থানীয় এ টেক জায়ন্ট ভারতে পণ্য তৈরি করবে, এটা ভারতের জন্য অনেক বড় অর্জন।
  প্রযুক্তি নির্ভর বিভিন্ন সূত্র বলছে, ২০১৭ সালে অ্যাপলের পণ্য ব্যাঙ্গালুরুর কাছের রিস্টন প্ল্যান্টে তৈরি শুরু হয়। কিন্তু আইফোন ইলেভেন তৈরির উদ্যোগ এটিই প্রথম। বিশ্বের দ্বিতীয় বৃহত্তম স্মার্টফোনের বাজার ভারতে বিনিয়োগ বাড়িয়ে চীন থেকে বিনিয়োগ সরিয়ে নিচ্ছে মার্কিন প্রযুক্তি পণ্য নির্মাতা প্রতিষ্ঠান অ্যাপল। শীর্ষ স্মার্টফোন নির্মাতা প্রতিষ্ঠানগুলোকে ভারতে বিনিয়োগে আকৃষ্ট করতে সম্প্রতি ৬৬০ কোটি ডলার বিনিয়োগের ঘোষণা দিয়েছে নয়া দিল্লী।
  শাওমি, ভিভো, স্যামসাং, অপ্পো, ওয়ান প্লাসসহ অনেক স্মার্টফোন তৈরি হয় ভারতের বিভিন্ন প্ল্যান্টে। এরইমধ্যে ফক্সকোন ভারতে ১শ' কোটি ডলার বিনিয়োগের ঘোষণা দিয়েছে। কয়েক মাসের মধ্যে ভারতে নিজেদের অনলাইন প্ল্যান্ট স্থাপনের কথাও জানিয়েছে অ্যাপল। রিটেইল স্টোর স্থাপন করা হবে আগামী বছরই। বিভিন্ন পরিসংখ্যানের বিশ্লেষণ, করোনার নেতিবাচক প্রভাব সবচেয়ে কম পড়েছে টেক জায়ান্ট অ্যাপলের ওপর।